alexandrainst/scandi-wiki huggingface dataset:
Michael Velo

Michael Velo () var ein norsk lærar, forretningsmann og  politikar for Høgre og Samlingspartiet, fødd på Jevnaker.

Velo var son til gardbrukarar på garden med same namn i Jevnaker. Han gjekk seminaret i Asker og vart seminarist i 1869. Dei neste 13 åra arbeidde han som lærar, frå 1874 i Larvik. Sidan etablerte han seg som forretningsmann i Larvik der han frå 1898 var disponent for Larvik potetmjølfabrikk.

Velo var medlem av bystyret i Larvik  frå 1889 til 1909, ordførar 1893-1901 med unnatak for 1898. Perioden 1906-09 representerte han Samlingspartiet og bykrinsen Larvik og Sandefjord på Stortinget, etter å ha vunne stortingsvalet mot ein Arbeidarparti-kandidat og to Venstre-kandidatar. På Tinget var han medlem av protokollkomiteen. Til stortingssamlingane 1895-97 og 1903-06 var han varamann for Høgre, vart ikkje innkalla. Han var elles styremedlem i Norges Brannkasse frå 1897.

Han døydde i Larvik, 78 år gammal.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1907-1909
Folk frå Jevnaker
Folk frå Larvik
Peter Valeur

Peter Valeur () var ein norsk embetsmann frå Bergen, som ein valbolk representerte Samlingspartiet på Stortinget 

Prestesonen Valeur var fødd i Bergen. Han gjekk tre år i handverkarlære, deretter vart han student i 1868. I 1869 tok han offiserseksamen og vart utnemnd til sekondløytnant. Han studerte så jus og vart cand.jur. i 1873.

I 1874 vart han sorenskrivarfullmektig i Sunnfjord, der han ei tid også var konstituert fut. Frå 1875 arbeidde han i Armedepartmentet, fyrst som kopist, sidan 1883 som fullmektig. Han fekk stilling som postinspektør i 1886. Frå 1890 var han postmeister, fyrst to år i Kristiansund, sidan 1892 i over 20 år i Kristiansand.

Valeur representerte einmannskrinsen Fæstningen i Kristiansand på Stortinget i 1906-09, der han var medlem av Lagtinget og av gasje- og pensjonskomiteen. I 1905 stifta han Kristiansands og omegn jorddyrkingsselskap, der han vart fyrste formannen. Han var elles medlem av bystyret i Kristiansand.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1907-1909
Folk frå Bergen
Folk frå Kristiansand
Norske embets- og tenestefolk
Berg kyrkje i Trondheim

Berg kyrkje eller Berg arbeidskyrkje er ei langkyrkje frå 1972 i Trondheim kommune i Trøndelag fylke. Ho ligg i Strinda sokn, Strinda prosti i Nidaros bispedømme.

Byggverket er i mur og har 250 sitjeplassar. Arkitekt for kyrkja var Tycho Castberg.

Store delar av indre utsmykking er laga av  friviljuge i kyrkja. Det gjeld
mellom anna altartavla. Tavla - «Bønn» - har motivet menneske som ber rundt
krossen og er eit altarteppe av Dagfrid Johnsen frå 1971.

Både preikestolen og døypefonten er i tre og frå 1987. Opphavleg hadde kyrkja eit mekanisk
sløyfeladeorgel frå Norsk Orgel- og Harmoniumfabrikk frå 1962. 
I 2004 fekk ho nytt orgel med 9 stemmer og 2 manualar frå Ryde & Berg Orgelbyggeri.

Kjelder

Bakgrunnsstoff 
 

Kyrkjer i Strinda prosti
Kyrkjer i Trondheim
Norske kyrkjer frå 1972
Arbeidskyrkjer
Langkyrkjer i Nidaros bispedømme
Kulturminne i Trondheim
Jens Thue

Jens Thue () var ein norsk offiser, veginspektør og stortingsmann frå Grimstad.

Thue var son til ein kjøpmann. Sjølv gjekk han i bokbindarlære i hovudstaden frå han var 15 til 18 år gammal. I 1838 vart han tilsett som underoffiser ved det norske gevorbne jegerkorps. Samstundes fekk han høve til lese privat til eksamen, som ein av dei siste privatistane tok han eksamen ved krigsskulen i 1840. Deretter var han sekondløytnant i kristiansandske brigade til han i 1858 vart forfremja til kaptein i same brigaden. Frå 1848 til -52 var han assistent hos veginspektøren i Bratsbergs amt, sidan var han sjølv veginspektør i Bratsberg i 23 år. I 1875 vart Thue utnemnd til oberstløytnant for Stavanger bataljon. I sistnemnde posisjon leia han oppbygginga av militærleiren på Madla.

Thue budde i Kristiansand til 1848. Han flytta då til Seljord og var busett der til han i 1867 busette seg i Skien. På stortinget 1865-66 var han Bratsberg amt sin tredjerepresentant og hadde plass i militærkomiteen. 

Han døydde i Stavanger i 1880, 61 år gammal.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1865-1867
Folk frå Grimstad
Bratsberg kyrkje

Bratsberg kyrkje er ei krosskyrkje frå 1850 i Trondheim kommune, Sør-Trøndelag fylke. Ho ligg i Bratsberg sokn, Strinda prosti i Nidaros bispedømme. Byggverket er i tømmer og har 450 sitjeplassar. Kyrkja er reist av Ole Henriksen etter typeteikningar av Hans Ditlev Franciscus von Linstow.

Tidlegare kyrkjer 
Noverande kyrkje vart reist på Kvål, gnr. 121, rundt 1.5 km nordaust for den gamle kyrkjetomta. Fram 
til da hadde kyrkja stått på Bratsberg gamle kyrkjestad.

Den fyrste kyrkja på den gamle kyrkjestaden har troleg vore ei stavkyrkje. Ho vart riven kort 
tid før 1663. Da blei det reist en ny kyrkje på staden, med Y-forma grunnplan.
I 1845 ansåg ein at kyrkja var i dårleg stand og at ho låg usentralt til.

Kjelder

Bakgrunnsstoff 
 

Kyrkjer i Strinda prosti
Kyrkjer i Trondheim
Norske kyrkjer frå 1850-åra
Krosskyrkjer i Noreg
Bygningar teikna av Hans Linstow
Kulturminne i Trondheim
1850 i Noreg
Stortingsrepresentantar 1827-1829

Stortingsrepresentantar 1827-1829 er ei oversikt over representantane til Stortinget 1827-1829. Lista syner alle som vart valde til Stortinget. Totalt var det 79 representantar frå 34 valkrinsar; 50 representantar frå 17 landkrinsar (amt) og 29 representantar frå 17 bykrinsar. Holmestrand fekk for fyrste gong velje ein eigen representant.

Landkrinsar

Smaalenenes Amt

Akershus amt

Hedemarkens Amt

Christians Amt

Buskeruds Amt

Jarlsberg og Laurviks Amt

Bratsberg Amt

Nedenæs og Robygdelagets amt

Lister og Mandals Amt

Stavanger Amt

Søndre Bergenhus Amt

Nordre Bergenhus Amt

Romsdals Amt

Søndre Throndhjems Amt

Nordre Throndhjems Amt

Nordlandenes Amt

Finmarkens Amt

Bykrinsar

Fredrikshald

Fredriksstad

Moss

Christiania

Drammen

Kongsberg

Holmestrand

Tønsberg

Laurvik og Sandefjord

Skien og Porsgrund

Kragerø og Østerrisør

Arendal

Christianssand

Stavanger

Bergen

Christianssund og Molde

Throndhjem

Kjelder
Norsk samfunnsvitenskapelig datatjeneste 
kildevilkår

Denne artikkelen bygger på «Stortingsrepresentantar 1827-1829» frå ,  den 12. april 2014.  

Stortingsrepresentantar 1827-29
Stortingsrepresentantar 1827-1829
Stortingsrepresentantar 1839-1841

Stortingsrepresentantar 1839-1841 er ei oversikt over representantane til Stortinget 1839-1841. Lista syner alle som vart valde til Stortinget. Totalt var det 99 representantar frå 35 valkrinsar; 67 representantar frå 17 landkrinsar (amt) og 32 representantar frå 18 bykrinsar. Risør fekk for fyrste gong velje ein eigen representant.

Landkrinsar

Smaalenenes Amt

Akershus amt

Hedemarkens Amt

Christians Amt

Buskeruds Amt

Jarlsberg og Laurviks Amt

Bratsberg Amt

Nedenæs og Raabygdelagets Amt

Lister og Mandals Amt

Stavanger Amt

Søndre Bergenhus Amt

Nordre Bergenhus Amt

Romsdals Amt

Søndre Throndhjems Amt

Nordre Throndhjems Amt

Nordlands Amt

Finmarkens Amt

Bykrinsar

Fredrikshald

Fredriksstad

Moss

Christiania

Drammen

Kongsberg

Holmestrand

Tønsberg

Laurvik og Sandefjord

Skien og Porsgrund

Kragerø

Østerrisøer

Arendal og Grimstad

Christianssand

Stavanger

Bergen

Christianssund Molde

Trondhjem

Kjelder

Norsk samfunnsvitenskapelig datatjeneste  kildevilkår
 
Denne artikkelen bygger på «Liste over stortingsrepresentanter 1839–1841» frå , den 13. april 2014 revisjon

Stortingsrepresentantar 1839-41
Stortingsrepresentantar 1839-1841
Ole Thorsen

Ole Thorsen () var ein norsk landhandlar, gardbrukar, lensmann og stortingsmann frå Jelsa i Ryfylke.

Ole Thorsen var son til ein gardbrukar på garden Jelsa i soknet med same namnet. Sjølv arbeidde som handelsbetjent i Stavanger frå 1840 til -44, då han opna landhandel på Hjelmeland. Denne landhandelen dreiv han i 15 år. I 1859 kjøpte han garden Barkeland i Jelsa av svigerfaren, året etter vart han i tillegg lensmann i Jelsa. Han vart tilsett lensmann i Hetland i 1877, ei stilling han hadde heilt fram til 1899. Dei elleve fyrste åra i Hetland var han også vaktmeister ved distriktsfengselet.

Thorsen fekk plass i heradsstyret for Hjelmeland i 1848, der han seinare vart ordførar. Han var i med forlikskommisjonen både i Hjelmeland og seinare i Jelsa. Kringom 1890 busette han seg i Stavanger og var medlem av bystyret i fire år.

Ole Thorsen vart vald til stortingsmann ved fem stortingsval. Han var fjerde representant i 1857 og møtte også på det overordentlege storting 1858. Sidan vart han attvald til 1859-tinget og til 1862-63-tinget, dermed var han også til stades på det overordentlege stortinget i 1864. Perioden 1869-76 møtte han på alle tingsamlingane. I alle stortingssesjonane var han medlem av vegkomiteen, i den siste treårsperioden som sekretær. I tillegg var han frå 1862 medlem av Lagtinget, samt i 1864 medlem av jarnbanekomiteen. 

Han døydde i Stavanger.

Kjelder
Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1857-1858
Stortingsrepresentantar 1859-1861
Stortingsrepresentantar 1862-1864
Stortingsrepresentantar 1868-1870
Stortingsrepresentantar 1871-1873
Stortingsrepresentantar 1874-1876
Stortingsrepresentantar for Rogaland
Ordførarar i Hjelmeland
Norske politifolk
Norske gardbrukarar
Norske kjøpmenn
Folk frå Suldal
Jacob Svendsen

Jacob Svendsen () var ein norsk hamnefut og stortingsmann frå Høvåg i Aust-Agder.

Jacob Svendsen var frå garden Holte i Høvåg. Faren var gardbrukar og sjømann. Sonen tok også til som sjømann og tok styrmannseksamen. Han dreiv sjømannsyrket i fleire år, budde fyrste tida på farsgarden før han busette seg i Lillesand og tok til med trelasthandel. I 1859 vart han tilsett som losoldermann og hamnefut i Lillesand, året etter vart han i tillegg innrulleringsbetjent.

Svendsen var medlem av Lillesand bystyre frå 1857 til 1892, 36 samfulle år. Han var også forlikskommissær og hadde mange fleire verv. År 1862-63 var han 3. representant frå Nedenes amt på Stortinget, møtte også på det overordentlege storting 1864. Ved stortingsvala i 1864 og 1870 nådde han ikkje heilt opp, men var 2. og 1. varamann frå amtet. Perioden 1874-76 var han på ny stortingsmann for amtet. I 1862-63 var han medlem av næringskomite nr 2, medan han i 1874-76 høyrde heime i tollkomiteen.

Han døydde i Lillesand straks etter han hadde runda 70 år.

Kjelder
Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1862-1864
Stortingsrepresentantar 1874-1876
Stortingsrepresentantar for Aust-Agder
Lokalpolitikarar i Lillesand
Folk frå Lillesand
Christian Sommerfelt

Christian Sommerfelt () var ein norsk prest og stortingsmann, fødd i Saltdal.

Sommerfelt var son til ein prest, og vart student frå Møllers institutt i 1837. Han vart cand.theol. i 1842, studerte seinare samisk, tok eksamen ved universitetet i Christiania. Etter å ha fullført dei teologiske studiane var han huslærar hos soknepresten i Asker, før han i 1845 var lærar ved ein privatskule på Lillehammer. Åra 1847-49 underviste han ved ein «høiere» allmennskule i Ringebu. Frå 1850 til -59 var Sommerfelt sokneprest i Nesseby, sidan hadde han tilsvarande embete i Etne 1859-67, i Aurdal 1867-74, før han avslutta yrkeslivet med 20 års teneste som sokneprest i Trøgstad. 

Sommerfelt var i 1854 4. representant til Stortinget frå Finmarkens amt. Han var då medlem av justiskomite nr 1. På stortinget 1865-66 var han 5. representant for Søndre Bergenhus amt, medlem av gasjekomiteen.

Sommerfelt var mykje interessert i naturvitskap, og gjorde grundige botaniske studiar. Plantesamlinga si gav han til Universitetet i Oslo.

Han døydde i Kristiania.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1854-1856
Stortingsrepresentantar 1865-1867
Folk frå Saltdal
Georg Wallace

Georg Wallace () var ein norsk bakarmeister, kjøpmann og politikar, fødd og død i Bergen.

Wallace var son til ein kjøpmann. Sjølv etablerte hans seg som bakarmeister i heimbyen frå 1826, ei verksemd han dreiv til 1852. Han tok borgarskap i byen i 1841 og dreiv sidan som kjøpmann. 

Wallace var med i Bergen bystyre heilt frå starten i 1838 og gav seg før 1875. Ved stortingsvalet i 1850 vart han vald ut til å vere Bergen by sin 4. representant. På Stortinget 1851 var han medlem av militærkomite nr 2.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1851-1853
Folk frå Bergen
Christian Thaulow

Christian Thaulow () var ein norsk kjøpmann og Høgre-politikar frå Trondheim.

Thaulow, som var son til ein kjøpmann, vart student frå Trondhjems Katedralskole i 1883 og vart cand.jur. i 1887. Då faren døydde i 1889 tok han over styringa av handelshuset Chr. Thaulow & Søn A/S. Etter mor hans døydde i 1898 var Thaulow eineeigar av firmaet heilt til han døydde i 1930.

Thaulow var medlem av bystyret i Trondheim i perioden 1897–1922, ordførar 1905-07. Valbolken 1903-06 var han 3. vararepresentant til Stortinget frå valkrinsen Trondhjem og Levanger. Han møtte på Tinget i 1906; frå 25. mai og ut sesjonen.

Han var formann i Trondhjems Handelsforening i 1898, 1903-04 og 1909-11. Elles kan nemnast han var medlem av tilsynskommisjonen for Meråkerbanen frå 1905, medlem av Noregs Bank sitt representantskap frå 1908 og styreformann ved Trondhjems Handelsgymnasium, samt styremedlem i Trondhjems Historiske Forening frå 1897.

Thaulow var riddar av 1. klasse av St. Olavs Orden, riddar av 2. klasse av den prøyssiske Kroneordenen og innehavar av Kroningsmedaljen 1906 av 1. klasse.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1904-1906
Folk frå Trondheim
St. Olavs Orden
Niels Schiøtt

Niels Schiøtt () var ein dansk-norsk offiser og stortingsmann.

Schiøtt var fødd i København der far hans vart titulert som kammerråd. I 1814 var Schiøtt major i artilleriet i Christiania, seinare forfremja til oberstløytnant i 1818 og oberst i 1823.

Schiøtt var hovudstaden sin 2. representant på Stortinget i 1815. Han var medlem av Lagtinget og av riksretten, samt tolv ulike komitear. Mellom anna var han formann i komiteen om verneplikt på gods og av komiteen om vernepliktslova, samt sekretær i militærkomiteen.

Han døydde i Christiania i 1824, 44 år gammal.

Kjelder
 Lindstøl, Tallak:Stortinget og Statsraadet 1814-1914. Kristiania, 1914
 

Norske offiserar
Stortingsrepresentantar 1815-1817
Stortingsrepresentantar for Oslo
Folk frå København
Georg Wiese

Georg Wiese () var ein norsk kjøpmann og stortingsmann frå Bergen.

Wiese var son til ein kjøpmann, og vart sjølv kjøpmann i heimbyen. I tillegg var han ei tid stadshauptmann. Han vart vald til 4. representant for Bergen ved stortingsvalet i 1832. På Stortinget 1833 var han medlem av militærkomiteen.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1833-1835
Stortingsrepresentantar for Bergen
Norske kjøpmenn
Folk frå Bergen
Jacob Stolt

Jacob Stolt () var ein norsk kjøpmann og tollar frå Holmestrand, stortingsmann i 1833.

Stolt var son til ein smed i Holmestrand, der han sjølv var handelsstyrar. Sidan dreiv han eiga forretning i kjøpstaden til 1838. Han fekk då stilling som undertollbetjent i Skien, tre år seinare flytta han til ei tilsvarande stilling i Christiania.   

Stolt var Holmestrand sin representant på Stortinget i 1833. Han var då medlem av kyrkjekomiteen og av komiteen om kjøpstadskatten.

Han døydde i Kristiania i 1874.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1833-1835
Stortingsrepresentantar for Holmestrand
Norske tollarar
Norske kjøpmenn
Folk frå Holmestrand
Stortingsrepresentantar 1901-1903

Stortingsrepresentantar 1901-1903 er ei liste over stortingsrepresentantane i valperioden frå 1901 til 1903. Stortinget hadde totalt 114 representantar, fordelt med 74 til Venstre, 30 til Høgre, 5 til Det Moderate Venstre og 2 til Arbeiderdemokratene. Tre  manglar partitlknyting.

Landkrinsar

Smaalenenes Amt

Akershus Amt

Hedemarkens Amt

Kristians Amt

Buskerud Amt

Jarlsberg og Larviks amt

Bratsberg Amt

Nedenes amt

Lister og Mandal amt

Stavanger amt

Søndre Bergenhus Amt

Nordre Bergenhus Amt

Romsdals Amt

Søndre Trondhjems Amt

Nordre Trondhjems Amt

Nordlands Amt

Tromsø Amt

Finmarkens Amt

Bykrinsar

Fredrikshald

Sarpsborg

Fredrikstad

Moss og Drøbak

Kristiania, Hønefoss og Kongsvinger

Lillehammer, Hamar og Gjøvik

Drammen

Kongsberg

Holmestrand

Tønsberg

Larvik og Sandefjord

Brevik

Porsgrund

Skien

Kragerø

Østerrisør

Arendal og Grimstad

Kristiansand

Flekkefjord

Stavanger og Haugesund

Bergen

Aalesund og Molde

Kristiansund

Trondhjem og Levanger

Tromsø og Bodø

Hammerfest, Vardø og Vadsø

Bakgrunnsstoff
Norsk samfunnsvitenskapelig datatjeneste 
Stortingsrepresentantar 1901-03
Stortingsrepresentantar 1901-1903
Aram MP3

Aram Sargsyan (), kjend som Aram MP3, er ein armensk songar, låtskrivar, komikar, underhalder og skodespelar.

Biografi
Sargsvan vart fødd i Jerevan i Den armenske sosialistiske sovjetrepublikken i Sovjetunionen, i det som i dag er Armenia. I 2006 vart han uteksaminert ved Yerevan State Medical University.

Karriere
Han har mellom anna vore programleiar for to sesongar av X-Factor på Shant TV og Hay Superstar på same kanal. Han har òg leia fleiere program på Armenia TV.

Personleg liv
Sargsvan har vore gift med Anna Margaryan sidan april 2008. Dei har ein son, fødd i juni 2011.

Eurovision

Eurovision Song Contest 2014
31. desember 2013 valde Hayastani Hanrayin herrustaynkerut’yun Aram MP3 til å representere Armenia i Eurovision Song Contest 2014 i København i Danmark. Songen, «Not Alone», vart presentert 14. mars 2014 og vil verte framført på engelsk. Han har skrive songen saman med Garik Papoyan.

Fleire store tippeselskap, inkludert Bwin og Sky Bet, spår at bidraget vil vinne Eurovision Song Contest 2014.

Diskografi

Singlar
 2013: Shine
 2013: If I Tried
 2013: Just Go On
 2014: Not Alone

Fotnotar

Kjelder

Denne artikkelen bygger på «Aram MP3» frå ,  den 13. april 2014.

Bakgrunnsstoff

Folk frå Jerevan
Armenske songarar
Armenske låtskrivarar
Armenske komikarar
Armenske skodespelarar
Eurovision Song Contest 2014-deltakarar
Eurovision Song Contest 2014-låtskrivarar
Armenske Eurovision Song Contest-deltakarar
Armenske Eurovision Song Contest-låtskrivarar
Garik Papoyan

Garik Papoyan () er ein armensk komikar og musikkprodusent.

Eurovision
31. desember 2013 valde Hayastani Hanrayin herrustaynkerut’yun Aram MP3 til å representere Armenia i Eurovision Song Contest 2014 i København i Danmark. Songen, «Not Alone», vart presentert 14. mars 2014 og vart framført på engelsk. Papoyan hadde skrive songen saman med Aram MP3.

Fleire store tippeselskap, inkludert Bwin og Sky Bet, spådde at bidraget ville vinne Eurovision Song Contest 2014.

Fotnotar

Armenske komikarar
Armenske musikkprodusentar
Eurovision Song Contest 2014-låtskrivarar
Armenske Eurovision Song Contest-låtskrivarar
Edvard Grimstad

Edvard Grimstad () var ein norsk bonde, næringsleiar og politikar frå Råde. Han var stortingsrepresentant 1989-97 og fylkesmann i Østfold 1998-2003.

Grimstad var son til ein gardbrukar i Råde. Frå han var 16 år gammal gjekk han både på fylkesskule, folkehøgskule og landbruksskule. Åra 1959-62 studerte han jordbruk og økonomi ved Norges Landbrukshøgskole på Ås. Dei neste fire åra var han tilsett i tilsett i Fellesslakteriet, medan han 1966-68 var u-hjelpsrådgjevar i Kenya. Han tok i 1968 over farsgarden i Råde og dreiv denne. I 1977 vart han administrerande direktør i Gartnerhallen, deretter arbeidde han frå 1981 i fire år som koordinator for eit nordisk u-hjelpsprosjekt i Mosambik.

Grimstad var ordførar i Råde i 1975–76 og varaordførar 1979–1983. Han var formann i Østfold Senterparti 1976-80. I 1989 fekk han andreplassen på Østfold Senterparti si liste til stortingsvalet. Valperiodane 1989-93 og 1993-97 representerte han så Østfold på Stortinget. På Tinget kom han inn i forsvarkomiteen, men vart i november 1990 flytta over i justiskomiteen i samband med at Gro Harlem Brundtland tok over som statsminister etter Jan P. Syse. I den andre valperioden var han visepresident i Stortinget, samt nestleiar i valkomiteen, sekretær i fullmaktskomiteen og medlem av Kontroll- og konstitusjonskomiteen.

Grimstad tok ikkje attval i 1997, då han allereie var utnemnd til fylkesmann i Østfold. Dette embetet styrte han frå 1998 til 2003.

Kjelder
Stortingsbiografi

Stortingsrepresentantar 1989-1993
Stortingsrepresentantar 1993-1997
Folk frå Råde
Fylkesmenn i Østfold
Ordførarar i Råde
Stortingsrepresentantar frå Sp
Stortingsrepresentantar for Østfold
Studentar ved Noregs landbrukshøgskule
Thor Listau

Thor Listau () var ein norsk Høgre-politikar frå Svolvær. Tida 1981-85 var han fiskeriminister i Regjeringa Willoch.

Listau var fødd i Svolvær i Nordland, der faren dreiv med produksjon av fiskemat. Sjølv gjekk han Hærens yrkesskule for sambandsteknisk befal 1954–58. Frå 1958 var han tilsett i Forsvaret, sidan 1961 busett i Kirkenes.

Listau hadde tillitsverv i Høgre frå 1965, og var medlem av Sør-Varanger kommunestyre 1968–73. I tre valperiodar frå 1973 til 1985 var han stortingsrepresentant for Høgre i Finnmark. På Stortinget kom han inn i Sjøfarts- og fiskerkomiteen, og var medlem av denne til han i oktober 1981 vart fiskeriminister i den nye regjeringa leia av Kåre Willoch. Han gjekk av som fikeriminister hausten 1985.

Sidan var Listau kontorsjef i Statens kornforretning og leiar for Råvarepriskontoret for landbruksvarer 1986–91, direktør i Statkorn 1991–95 og styreformann i same 1995–96. Til sist var han organisasjonsdirektør i Statkorn Holding AS/Cermaq ASA 1995–2005.

Bakgrunnsstoff
 

Norske fiskeriministrar
Statsrådar i Regjeringa Willoch
Høgrestatsrådar
Stortingsrepresentantar 1973-1977
Stortingsrepresentantar 1977-1981
Stortingsrepresentantar 1981-1985
Stortingsrepresentantar frå Høgre
Stortingsrepresentantar for Finnmark
Folk frå Vågan
Anglesitt

Anglesitt er eit fargelaust, kvitt eller svakt farga mineral med sterk glans. Det er eit blysulfat, PbSO4, som blir danna ved forvitring av galenitt (blyglans). Namnet skriv seg frå øya Anglesey og -itt.

Kjelder

Bakgrunnsstoff

Blymineral
Sulfatmineral
Ortorombiske mineral
Anhydritt

Anhydritt er eit fargelaust, kvitt eller svakt farga mineral med liten hardleik. Det består av kalsiumsulfat, CaSO4, har rombisk symmetri og finst ofte saman med gips og halitt (steinsalt) som avsetning frå inndampa havvatn (evaporitt), av og til òg på malmgangar. Ved å oppta vatn går anhydritt under volumauke over til gips, CaSO4•2H2O. Dette kan skape jordheving eller til og med jordskjelv. 

Anhydritt er kjend frå Strynefjellet, fleire stader i dei vestnorske gneisområda, Søftestad og Sulitjelma gruver og dessutan Svalbard.

Kjelder
Anhydritt. (2012, 8. november). I Store norske leksikon. Henta 13. februar 2014 frå http://snl.no/anhydritt.

Kalsiummineral
Sulfatmineral
Ankeritt

Ankeritt er eit gult til brunleg karbonatmineral, Ca(Fe,Mg,Mn)(CO3)2, nærskyldt med dolomitt.

Kjelder
Ankeritt. (14. februar 2009). I Store norske leksikon. Henta 13. februar 2014 frå http://snl.no/ankeritt.

Bakgrunnsstoff

Kalsiummineral
Magnesiummineral
Jernmineral
Manganmineral
Karbonatmineral
Dolomittgruppa
Trigonale mineral
Ankylitt

Ankylitt er eit karbonatmineral med samansetnad Sr(Ce,La)(CO3)2(OH)•H2O. Det inneheld stundom mykje lantan, og vert då kalla ankylitt-(La). 

Det opptrer i små mengder fleire stader i Noreg, oftast danna sekundært etter andre lantanoide-førande mineral.

Det vart først skilda i 1899 etter eit funn i pegmatitt vest på Grønland.

Kjelder
Ankylitt. (14. februar 2009). I Store norske leksikon. Henta 13. februar 2014 frå http://snl.no/ankylitt.

References

Karbonatmineral
Strontiummineral
Lantanidmineral
Anortitt

Anortitt er eit kalkfeltspat med formel CaAl2Si2O8. Det er eit plagioklas, som er eit rikt mineral i jordskorpa.

Sjå òg  
 plagioklas
 feltspat

Kjelder
Anortitt. (14. februar 2009). I Store norske leksikon. Henta 13. februar 2014 frå http://snl.no/anortitt.

Bakgrunnsstoff 

tektosilikat
Kalsiummineral
Feltspat
Triklinske mineral